
 FREDRIKSHALDS TURNFORENING

Forretningsorden generalforsamling 
1. Generalforsamling ledes av dets valgte dirigent. Protokollen føres av dets valgte protokollfører. 
2. Ingen representant gis rett til ordet mer enn 3 ganger i samme sak. Med unntak for innledningsforedraget, og for de representanter hvis forslag står i saklisten, settes taletiden til 3 min. første gang og 1 min. andre og tredje gang. Representanter som forlanger ordet til forretningsorden har 1 min. taletid. Dirigenten kan foreslå forkortning av taletiden og strek for de inntegnede talere. 
3. Alle forslag må leveres skriftlig til dirigenten, og være undertegnet med representantens navn. Tidligere forslag kan ikke trekkes tilbake – og nye forslag ikke settes fram etter at strek er satt, eller saken er tatt opp til votering. Forslag kan bare fremmes i saker som står på saklisten. 
4. Alle vedtak og valg avgjøres ved flertall av de avgitte stemmer, med de unntak foreningens lov fastsetter. Blanke stemmesedler teller ikke, og stemmene regnes som ikke avgitt. 
5. Forslag og vedtak føres inn i protokollen, med antall avgitte stemmer for og mot. 

